Pierre Drieu la Rochelle
Pierre Drieu la Rochelle var en fransk forfatter. Efter en række romaner af autofiktivt tilsnit fulgte den selvbiografiske roman Gilles i 1939. Her tegner forfatteren et selvportræt i skikkelse af en yngre mands karakteristiske udvikling blandt rodløse intellektuelle i en amoralsk, degenereret mellemkrigstid.
Drieu la Rochelle var påvirket af den fransk højrefløjs intellektuelle Maurice Barrès og Charles Maurras og sluttede sig til den franske fascisme i 1930'erne. Under besættelsen blev han støttet af nazisterne som redaktør for La Nouvelle Revue Française. Han begik selvmord før retsopgøret.